Vprašanja in odgovori:

VPR.: Od kdaj naprej je tisti datum, ko so stroški upravičeni – od pridobitve odločbe Agencije ali od vnosa s strani JARE v sistem pred pridobitvijo odločbe?

ODGOVOR: Upravičeni stroški so od pridobitve odločbe AKTSRP.

VPR.: Ali je potrebno pred prijavo operacije pridobiti 3 ponudbe za pripravo vloge na razpis ali pa zadostuje samo 1 in se tri pridobijo po odobritvi vloge? Če so potrebne tri ponudbe že ob prijavi na razpis, ali je najcenejša veljavna tudi po odobritvi projekta – ali pa je takrat potrebno še enkrat pridobiti nove ponudbe, kar pa ni logično, ker lahko pride do odstopanj?

ODGOVOR: K vlogi je potrebno priložiti 3 ponudbe od katere se izbere najugodnejšo, za tiste stroške, ki niso v katalogu stroškov.

VPR.: Veljavnost ponudb je po navadi 30 dni in ne bodo veljavne za eno leto vnaprej? Kaj svetuješ?

ODGOVOR: Ponudbe ne smejo biti starejše 3 mesecev. Pridobiti je potrebno ponudbe, ki so veljavne najmanj do konca zapadlosti 2. JP EKSRP. Če bo prišlo do podražitev, to ne bodo upravičeni stroški, razen če vloži vlagatelj spremembo projekta, ki ga AKTRSRP potrdi.

VPR.: Na koga naj se ponudba glasi, če gre za skupni projekt treh partnerjev? Predlagamo, da se ponudba glasi na vodilnega partnerja, ki potem uredi razmerja z ostalimi partnerji.

ODGOVOR: 3 ponudbe morajo imeti vsi, ki so upravičenci do refundacije.

VPR.: Kdo so upravičenci po projektu?

ODGOVOR: Vsak partner, ki sodeluje v projektu in izpolnjuje pogoje iz razpisa. Tudi prijavitelj je eden od upravičencev.

VPR.:»Ker se bomo na poziv prijavili s 1 projektom v katerem bo sodelovalo več partnerjev, nas zanima ali lahko izvedemo skupno naročilo vseh partnerjev za projekt-vsa dela, ki ga prijavljamo ?

ali pa mora vsak parter priložiti tri ponudbe za svoj del projekta- to se nam ne zdi smiselno.«

ODGOVOR: Vsak upravičenec mora za aktivnosti, ki jih bo izvedel in plačal sam pridobiti svoje tri ponudbe, razen če aktivnost izvede sam. V tem primeru bo dokazoval stroške dela z naslednjimi  dokumenti (časovnice, zapisniki, liste prisotnosti, plačilna lista, rek obrazci, izpis iz TRR..). Razdelitev aktivnosti po partnerjih morajo biti definirane v partnerski pogodbi v  obrazcih iz prijave.

VPR. : Kako bodo prijavitelji dokazovali zaprtje finančne konstrukcije ob prijavi na javne pozive?

ODG. :  Partnerji bodo morali v opisati način financiranja operacije do trenutka izvedbe projekta. Viri so lahko:

-          Lastna sredstva: amortizacija, nerazdeljeni dobiček, lastna sredstva fizičnih oseb in društev in drugih institucij,

-          Krediti,

-          Donacije…

Za dokazovanje sposobnosti financiranja morajo pravne osebe, kmetije, ki vodijo knjigovodstvo in ostale institucije predložiti računovodske izkaze za zadnjo leto (2015). Za dodatne dokaze pa lahko predložijo sklenjene kreditne pogodbe, bančne garancije, NRP. V kolikor prijavitelji  razpolagajo z lastnimi sredstvi (amortizacija, nerazdeljeni dobiček, morajo to navesti.  Fizične osebe, ki ne vodijo računovodskih izkazov in nimajo kreditnih pogodb, oziroma bančnih garancij, pa morajo pojasniti na kakšen način bodo financirale operacije. Odločitev, ali pojasnitev finančne konstrukcije ustrezna, je prepuščena Komisiji za ocenjevanje operacij in drugim organom upravljanja LAS«

VPR. : Glede na to, da je izven območja LAS veliko različnih sejmov, na katerih želijo posamezni akterji, partnerji promovirati produkte (povečati prepoznavnost …), ali je upravičena tovrstna aktivnost za sofinanciranje ter tudi ogled primerov dobrih praks in izmenjava izkušenj izven območja LAS?

ODG. : Aktivnosti promocije v okviru 19.2 se morajo izvajat v času izvajanja operacije in na območju LAS, da so lahko upravičen strošek.

VPR. : Ali se stroški, navedeni v katalogu, nanašajo zgolj na točno določen specifičen strošek, kot je opredeljen v katalogu, ali pa se lahko uporabi za vse primerljive stroške? Ali se za podobna dela upoštevajo vrednosti iz kataloga?

ODG. : Katalog stroškov se uporablja za tiste stroške, ki jih katalog pokriva, točno določene stroške in ne za »podobna« ali »primerljiva« dela. V primeru, da je najvišja priznana vrednost opredeljena v katalogu, ni potrebno predložiti treh ponudb, temveč le eno. V primeru, da v katalogu ni stroška je potrebno predloži tržno primerljive ponudbe treh ponudnikov.

VPR. : Ali lahko prispevek v naravi uveljavljajo tudi podjetja in pod kakšnimi pogoji?

ODG. : Prispevek v naravi je namenjen tistim, ki niso zavezani k vodenju računovodstva in ne morejo izdati računa.

VPR. :V primeru, da je upravičenec občina in gre za investicijski projekt (gradnjo) ali je potrebno priložiti ob prijavi operacije že DIIP in ali mora biti potrjen s strani občinskega sveta?

ODG. : Da, DIIP in Sklep o potrditvi DIIP (potrjen s strani pristojnih organov) mora biti priložen ob vlogi/prijavi.

VPR. : Ustvarjanje delovnih mest preko operacij. Kako se dokazuje ohranjanje delovnih mest? Npr. če je se nekdo na podlagi izvedene operacije zaposli na delovnem mestu turistični informator. Ali je potrebno ohranjati samo to določeno delovno mesto? Npr. če ima podjetje, ob začetku operacije 10 zaposlenih in operacija ustvari novo delovno mesto ima potem ob zaključku operacije 11 zaposlenih. V roku treh leto po zaključku operacije pa npr. opusti del proizvodne linije, ki ni bila del sofinancirane operacije, in s tem zmanjša število vseh zaposlenih v podjetju na npr. 5 zaposlenih. Delavno mesto ustvarjeno preko sofinancirane operacije pa se ohrani. V tem primeru verjetno ne gre za kršitev pogojev sofinanciranja operacije?

ODG. : Ne gre za kršitev pogojev sofinanciranja operacije. Ohranjati se mora delovno mesto, ki je nastalo z izvajanjem operacije podprte s sredstvi sklada.

Za EKSRP velja obveznost ohranitve delovnega mesta 3 leta od datuma končnega izplačila upravičencu.

VPR.: Kako se v časovnici upošteva in izračunava regres za letni dopust, ki je upravičen strošek?

ODG. : Regres za letni dopust razdelite na dvanajstine in vpišite v rubriko drugi osebni prejemki.

ESRR: Regres se izračunava na posebnem zavihku.

VPR.: Kot dokazilo o nastanku stroškov dela so zahtevane kopije podpisanih in žigosanih plačilnih list. Ali je dovolj izpis plačilnih list iz programa, kot je običajna praksa pri vseh evropskih projektih? Plačilnih list običajno ne podpisujemo.

ODG. : Pripomba je upoštevana. Priložite samo izpis plačilnih list brez podpisa in žiga, časovnica pa mora biti izpolnjena tako kot je napisano v navodilih.

VPR.: Ali je kot dokazilo o plačilu davkov in prispevkov pri plačah dovolj tekoče potrdilo FURS o plačanih davkih in prispevkih, kot je običajna praksa pri EU projektih?

ODG. : NE, potrdilo FURS-a ne zadostuje. Dokazila o plačilu morajo biti taka kot so navedena v navodilu na strani. ESRR: Dovolj je izpis plačilne liste iz programa.

VPR.: Kot dokazilo o plačilu računov je v primeru e-računov zahtevana tudi konto kartica izdajatelja računa. Kot proračunski uporabnik vse račune prejemamo v obliki e-računov, to velja tudi za občine in druge javne institucije, ki bodo izvajale projekte LAS. Ali to pomeni, da bomo morali od vsakega dobavitelja pridobiti konto kartico? Menimo, da je to nesmiselno saj so e-računi zakonsko enakovredni klasičnim računom. Enako kot pri klasičnem računu naj zadostuje bančno potrdilo o plačilu z ustreznim sklicem ter seveda izpis/kopija e-računa. Poleg tega s tem posegamo v poslovanje eventualnih dobaviteljev z dodatnimi zahtevami in birokratiziranjem postopkov.

ODG.: Pripomba je upoštevana. Konto kartica je potrebna v primeru nejasnega sklica plačila. Pripomba je upoštevana. Konto kartica je potrebna v primeru nejasnega sklica plačila.

VPR : V projektu bodo sodelovali trije partnerji (dva partnerja sta občini). Projekt je vreden skupaj 90.000 EUR (vsak del je vreden 30.000 EUR).

Ali se izvede javno naročilo preko portala javnih naročil za skupen projekt ali mora vsak partner izvesti za svoj del npr. 30.000 EUR.

Občine smo zavezane k objavi na portalu. Kaj storiti če bomo prejeli le eno ponudbo preko objave na portalu javnih naročil?

Ali so ponudbe ki jih bomo dobili zdaj pred prijavo projekta zavezujoče, oziroma ali bomo morali po prejemu odločbe o odobritvi sredstev ponovno izvesti javno naročilo?

ODG. : Vsaka posamezna občina lahko za svoj del izvedbe operacije vodi svoje javno naročilo za dela, ki se bodo izvedla v tej občini. Postopek javnega naročila je odvisen od višine dela projekta vsake občine. V primeru, da bi se v okviru projekta izvajalo enotno delo pa bi se pooblastilo eno od vključenih občin, ki bi vodila postopek javnega naročanja.

Javno naročilo je potrebno izvesti, šele po prejemu odločbe o odobritvi operacije. V kolikor prejmete ponudbe (ki niso nujne) pred oddajo vloge, ponudbe niso zavezujoče.

ESRR: Potrebno je izvesti ustrezen postopek JN, glede na mejne vrednosti ter spoštovati temeljna načela javnega naročanja.

V navedenem primeru je smiselno izvesti JN po sklopih.

V kolikor občina izpelje javno naročilo v skladu z zakonodajo in prejme le eno ponudbo, ni nič narobe in se šteje, da je bil postopek JN izveden na ustrezen način.

Naročniki so tudi pri »evidenčnih naročilu« dolžni upoštevati načelo gospodarnosti, učinkovitosti in uspešnosti ter načelo transparentnosti. Slednje se zagotovi na način, da:

- vodi evidenco o njihovi oddaji, ki zajema navedbo predmeta, vrste predmeta in vrednosti javnega naročila brez DDV, ter o njih sporoči podatke v skladu s 106. členom ZJN-3,

- vsako leto do zadnjega dne februarja na svoji spletni strani ali na portalu javnih naročil objavi seznam javnih naročil, ki so bila oddana preteklo leto in katerih ocenjena vrednost je nižja od mejnih vrednosti iz prejšnjega odstavka ter enaka ali višja od 10.000 EUR brez DDV, z opisom predmeta, vrsto predmeta in vrednostjo oddanega naročila brez DDV ter nazivom gospodarskega subjekta, ki mu je bilo naročilo oddano.

VPR. : Ali so ponudbe, ki jih bomo dobili zdaj pred prijavo projekta zavezujoče, oziroma ali bomo morali po prejemu odločbe o odobritvi sredstev ponovno izvesti javno naročilo?

ODG. : Upravičenci, ki so naročniki po ZJN-ju, ne potrebujejo treh ponudb ampak popis del. Po odobritvi operacije izvede postopek javnega naročanja.

ESRR: Zavezanci po ZJN, delajo po ZJN-3. Kadar upravičenci niso zavezanci po ZJN-3, morajo izvajati operacijo v skladu s temeljnimi načeli ZJN-3.

VPR. :Vprašanje glede ZJN.

Ali je naslednje tolmačenje pravilno:

Za EKSRP:

- Vloga (po 64. členu Uredbe CLLD):

o če je strošek iz kataloga strokov se k vlogi zahteva: 1 ponudbo

o če stroška ni v katalogu strokov se k vlogi zahteva: 3 ponudbe

- Izvajanje projekta (str. 17 iz Navodil za določanje in preverjanje tipov stroškov…):

o Zavezanci po ZJN: delajo po ZJN-3

o Ostali: ni posebnih zahtev

Za ESRR:

- Vloga:

o Ni posebnih zahtev

- Izvajanje projekta (str. 7 iz Navodil OU o upravičenih stroških…) :

o Zavezanci po ZJN: delajo po ZJN-3

o Ostali: delajo po ZJN-3

ZJN-3 pa pomeni, da za blago in storitve manj kot 20.000 € oz. za gradnjo manj kot 40.000 € se upošteva druga točka 21. člen, kar pomeni da se vodijo le evidence o oddanih javnih naročilih (v praksi se običajno zahteva vsaj ena ponudba na podlagi katere se izda naročilnica), za blago in storitve enako ali višje od 20.000 € oz. za gradnjo enako ali višjo od 40.000 € pa gremo v postopke v skladu z ZJN-3.

Odg:

ODG. : Za **sklad EKSRP** je tolmačenje pravilno.

Za **sklad ESRR** veljajo Navodila Organa upravljanja o upravičenih stroških, kjer so za posamezno vrsto upravičenih stroškov navedeni pogoji upravičenosti in vsa potrebna dokazila, ki jih je potrebno predložiti.

Stroški in izdatki so lahko upravičeni, če:

- so z operacijo neposredno povezani, so potrebni za njeno izvajanje in so v skladu s cilji operacije,

- so dejansko nastali, npr. za dela, ki so opravljena, za storitve, ki so bile izvedene, za blago, ki je bilo dobavljeno,

- **so pripoznani v skladu s skrbnostjo dobrega gospodarja,**

- nastanejo in so plačani v obdobju upravičenosti,

- temeljijo na verodostojnih knjigovodskih listinah in drugih listinah,

- so v skladu z veljavnimi pravili Unije in nacionalnimi predpisi.

Zavezanci po ZJN, delajo po ZJN-3. Kadar upravičenci niso zavezanci po ZJN-3, morajo izvajati operacijo v skladu s temeljnimi načeli ZJN-3.

Določbe Zakona o javnem naročanju (Ur. L. RS, št. 91/2015)-ZJN3, se na splošnem področju ne uporabljajo za javna naročila blaga, storitev ali projektnih natečajev, katerih ocenjena vrednost je nižja od 20.000 EUR brez DDV, za javna naročila gradenj, katerih ocenjena vrednost je nižja od 40.000 EUR brez DDV.

Naročnik je pri »evidenčnem naročilu« dolžan upoštevati načelo gospodarnosti, učinkovitosti in uspešnosti ter načelo transparentnosti. Slednje zagotovi na način, da:

- vodi evidenco o njihovi oddaji, ki zajema navedbo predmeta, vrste predmeta in vrednosti javnega naročila brez DDV, ter o njih sporoči podatke v skladu s 106. členom ZJN-3,

- vsako leto do zadnjega dne februarja na svoji spletni strani ali na portalu javnih naročil objavi seznam javnih naročil, ki so bila oddana preteklo leto in katerih ocenjena vrednost je nižja od mejnih vrednosti iz prejšnjega odstavka ter enaka ali višja od 10.000 EUR brez DDV, z opisom predmeta, vrsto predmeta in vrednostjo oddanega naročila brez DDV ter nazivom gospodarskega subjekta, ki mu je bilo naročilo oddano.

Kot ste navedli, se upošteva drugi odstavek 21. člena ZJN-3.

Za ESRR ni določeno, da je potrebno k vlogam prilagati tri ponudbe.

Pravilnost postopkov in ustreznost dokazil pa bo vsekakor preverjena ob pregledu zahtevka za izplačila. Še enkrat pa poudarjam, da bodo stroški in izdatki upravičeni, če **bodo pripoznani v skladu s skrbnostjo dobrega gospodarja,**

VPR. : Imam vprašanje glede določila, da je potrebno k prijavi operacije, ki jo sofinancirajo občine priložiti tudi DIIP in NRP občine.

Pripravljamo skupno operacijo območja LAS, kjer so partnerice 4 občine. Pripravili smo skupni DIIP v katerem so zapisane aktivnosti in investicije posamezne občine – skupni DIIP so potrdili vsi štirje občinski sveti.

Obrazec 3: NRP pa bo za vsako občino malo drugačen, z drugačno razporeditvijo vrednosti, pač glede na to, kolikšen delež operacije financira posamezna občina. Ali bo tako prav? Mislim, da ni mogoče, pripraviti enotnega obrazca 3: NRP, pa čeprav gre za skupno operacijo štirih občin. Ali prav razmišljamo?

ODG. : ESRR: K DIIP morajo biti predloženi štirje sklepi o potrditvi DIIP (potrditi ga mora vsaka občina).

V primeru skupne operacije, v kateri sodeluje več občin, mora vsake posamezne občina predložiti NRP za celotno operacijo.

VPR. : Ali je strokovna komisija, ki potrdi 1. Javni poziv za izbor operacij za uresničevanje ciljev SLR potrebna samo za JP iz naslova ESRR?

ODG. : ESRR: JP lahko potrdi tudi Upravni odbor, ni nujno, da ga potrdi strokovna komisija.

VPR. :

* + Ali mora biti vrednost investicije v NRP usklajena z vrednostjo operacije (v času prijave na javni poziv)?
  + Ali mora biti naziv operacije usklajen z NRP?

Ali morajo tudi občine in javni zavodi podpisati izjavi o De Minimis?

ODG. :

EKSRP:DA ESRR: NE, lahko je izjava, da bo vrednost usklajena do 1. Zahtevka za izplačilo.

NE

NE, občina ni prejemnik državne pomoči

VPR. : Želeli bi upoštevati zadnje sprejete spremembe Uredbe CLLD (upravičenost splošnih stroškov,…). Ali oz. kako je v tem primeru potrebno spremeniti našo razpisno dokumentacijo, objavljeno pred sprejetjem sprememb Uredbe CLLD?

ODG.: Razpis se lahko razveljavi, ne sme se ga pa spreminjat. Oddanih vlog se ne upošteva

VPR. : Izjave partnerjev, pogodbe o sodelovanju med partnerji,.. morajo biti original podpisani in ožigosani ali so to lahko skenirani obrazci (priloga 2B, priloga 3B, priloga 13,..) ?

ODG. : tiskana verzija mora biti originalno podpisana in ožigosana, elektronska verzija pa je skenirana.